Walter Brandmüller

Mons. Walter kardinál Brandmüller (* 5. január 1929, Ansbach, Nemecko) je nemecký rímskokatolícky duchovný kňaz, biskup a od roku 2010 kardinál. V rokoch 1998 až 2009 bol prezidentom Pápežského výboru pre historické vedy.

 Raný život 
Narodil sa v roku 1929 v meste Ansbach v Nemecku. Jeho otec bol katolík a matka protestantka. Bol pokrstený ako protestant a v dospievaní konvertoval z luteránstva na katolicizmus. V roku 1963 študoval na Univerzite Ľudovíta Maximiliána v Mníchove, získal doktorát z histórie a v roku 1967 sa habilitoval dizertačnou prácou.

 Kňaz 
Dňa 26. júla 1953 ho v Bambergu vysvätil za kňaza bambergský arcibiskup Joseph Otto Kolb. Inkardinovaný bol do arcidiecézy Bamberg. V rokoch 19531957 pôsobil ako pastoračný pracovník v kostole sv. Jána v Kronachu a v rokoch 19571960 v kostole sv. Martina v Bambergu. Následne ďalej študoval v Mníchove. Od 30. októbra 1969 do roku 1971 pôsobil ako profesor cirkevných dejín a patrológie na Univerzite v Dillingene. Od 7. októbra 1970 do svojho odchodu do dôchodku v roku 1997 bol profesorom moderných a stredovekých cirkevných dejín na Univerzite v Augsburgu. V rokoch 1971 až 1998 bol farárom Nanebovzatia Panny Márie vo Walleshausene v diecéze Augsburg.

V rokoch 1981 až 1998 bol členom Pápežského výboru pre historické vedy. 17. júla 1983 bol menovaný za čestného preláta. V rokoch 1998 až 2006 pôsobil ako prezident Medzinárodnej komisie pre súčasné cirkevné dejiny. Od roku 1997 je kanonikom kapituly Baziliky svätého Petra. Od 13. júna 1998 do 3. decembra 2009 bol prezidentom Pápežského výboru pre historické vedy.

 Kardinál 
20. októbra 2010 pápež Benedikt XVI. oznámil mená 24 nových kardinálov, medzi ktorými bol aj Walter Brandmüller. Jeho oficiálne vymenovanie a kreovanie prebehlo na konzistóriu 24. novembra toho istého roka. Predtým ako bol kreovaný za kardinála, ako to vyžaduje kánonické právo, niekoľko dní predtým 13. novembra prijal biskupské svätenie. Bol vysvätený ako titulárny arcibiskup diecézy Cézarea v Mauretánii, čo je neformálnym zvykom pri kardinálskych vymenovaniach doterajších kňazov.

Jeho hlavným svätiteľom bol kardinál Raffaele Farina, archivár a knihovník Svätej rímskej cirkvi, spolusvätiteľmi bol arcibiskup z Bambergu Ludwig Schick a bývalý apoštolský nuncius Giuseppe De Andrea. Vzhľadom na vek mal v čase svojho vymenovania za kardinála už viac ako 80 rokov – nebol oprávnený voliť v konkláve v roku 2013, tak predstavovalo predovšetkým čestné ocenenie.

Dňa 19. septembra 2016 spolu s kardinálom Carlom Caffarrom, Raymondom Leom Burkeom a Joachimom Meisnerom predložili pápežovi Františkovi súkromný list s piatimi otázkami („dubia“), v ktorých žiadali o objasnenie rôznych bodov doktríny v pápežovej apoštolskej exhortácii Amoris laetitia. Prvé dubium sa týkalo prijímania sviatostí rozvedenými a znovu zosobášenými; ďalšie štyri sa pýtali na základné otázky kresťanského života a odkazovali na encykliku pápeža Jána Pavla II. Veritas splendor. V novembri 2016, keď nedostali odpoveď, keď nedostali odpoveď, zverejnili svoj list s názvom „Hľadanie jasnosti: Prosba o rozviazanie uzlov v Amoris laetitia“.

V máji 2017 Caffarra, Brandmüller, Burke a Meisner poslali súkromný list datovaný 25. apríla, ktorý bol pápežovi doručený 6. mája, so žiadosťou o audienciu, pričom nedostali žiadnu odpoveď na dubiu, ktorú mu predtým zaslali v septembri 2016. Keďže nedostali žiadnu odpoveď, svoj list v júni 2017 zverejnili. V tom istom roku neskôr zomreli dvaja kardináli: Meisner 5. júla a Caffarra 6. septembra.

Vo februári 2019 Brandmüller a Burke napísali otvorený list adresovaný pápežovi Františkovi, v ktorom vyzvali na ukončenie „moru homosexuálnej agendy“, ktorú obvinili z krízy sexuálneho zneužívania, ktorá zachvátila Katolícku cirkev. Tvrdili, že agendu šíria „organizovaní siete“ chránené „sprisahaním mlčania“. Po desiatich rokoch v hodnosti kardinála diakona využil svoju opciu na prijatie hodnosti kardinála kňaza, čo pápež František potvrdil 3. mája 2021.

 Referencie 

 Pozri aj 
 Zoznam žijúcich kardinálov
 Zoznam kardinálov vymenovaných Benediktom XVI.

 Iné projekty 

 Zdroj 

Kategória:Nemeckí rímskokatolícki kňazi
Kategória:Nemeckí rímskokatolícki biskupi
Kategória:Nemeckí rímskokatolícki arcibiskupi
Kategória:Nemeckí kardináli
Kategória:Absolventi Ludwig-Maximilians-Universität München
Kategória:Osobnosti z Bavorska